O femeie prinsă băută la volan i-a dat unui poliţist 1.500 de euro ca să scape de dosar penal. Doar că omul legii nu avea nicio legătură cu acest caz. A luat însă banii, a oprit mare parte din ei şi i-a dat unui alt coleg 600 de euro pentru a-l convinge mai departe pe cel care instrumenta dosarul să propună clasarea cauzei.

În cele din urmă, la poliţistul care se ocupa de cercetarea penală au ajuns numai 400 de euro. Acesta a luat banii şi a cerut cerut clasarea dosarului. El a fost reţinut. La fel şi cel care a dat mită, iar acum ofiţerii DGA şi procurorii ilfoveni vor arestarea lor. Ceilalţi doi poliţişti şi intermediarul mitei sunt cercetaţi sub control judiciar.